TEAM พุ่งต่อ 9% ถลำลึกเข้าเขตซื้อ ระวังแรงเทขายทำกำไร
TEAM ราคาพุ่งต่อ 9% นักลงทุนไล่เก็บ จนเข้าเขตซื้อมากเกินไป ควรระวังแรงเทขายทำกำไรออกมาในระยะสั้น
TEAM ราคาพุ่งต่อ 9% นักลงทุนไล่เก็บ จนเข้าเขตซื้อมากเกินไป ควรระวังแรงเทขายทำกำไรออกมาในระยะสั้น
24 พ.ย. 2565

ผู้สื่อข่าวรายงานว่า วันนี้ (24 พ.ย. 65) ราคาหุ้น บริษัท ทีมพรีซิชั่น จำกัด (มหาชน) หรือ TEAM ณ เวลา 10:47 น. อยู่ที่ระดับ 7.30 บาท บวก 0.60 บาท หรือ 8.96% สูงสุดที่ระดับ 7.35 บาท ต่ำสุดที่ระดับ 6.85 บาท ด้วยมูลค่าการซื้อขาย 258.01 ล้านบาท

สำหรับราคาหุ้น TEAM บนกระดานปรับตัวขึ้นอย่างต่อเนื่อง อาจเป็นการเข้าเก็งกำไรจากประกาศผลประกอบการไตรมาส 3/65 ที่ผ่านมาเติบโตแข็งแกร่งมีกำไรสุทธิ 82.85 ล้านบาท เพิ่มขึ้น 21.25% เมื่อเทียบกับงวดเดียวกันของปีก่อนมีกำไรสุทธิ 64.83 ล้านบาท
อย่างไรก็ตามแม้ว่าราคาล่าสุดจะปรับตัวขึ้นแกร่ง แต่พบว่าสัญญาณเทคนิคอย่าง RSI และ Slow Stochastic ปรับขึ้นจนเข้าเขตซื้อมากเกินไปแล้วกว่า 80% ซึ่งมีโอกาสพักฐานช่วงถัดไป หรืออาจถูกเทขายทำกำไรออกมาก่อน